४० प्रतिशत पुग्ने सम्भावना छैन । टोपबहादुर, प्रभु साह, नारायणकाजीहरूको समूहप्रति प्रचण्डलाई त्यसै पनि भरोसा छैन । यसैले पनि प्रचण्डले बाबुराम र उपेन्द्रसँग वार्ता गरेर एकीकृत पार्टीमा भरोसायोग्य समूह बनाउने कसरत गरेको बताइन्छ । पार्टी एक भएपछि प्रचण्डसँग हाल रहेको २८ प्रतिशत पनि २० प्रतिशतमा झर्छ भन्ने एमाले गणको विश्लेषण छ । हुन त बादलनिकट स्थायी समिति सदस्य महेश्वर दाहालहरू के भन्छन् भने चाहेका बेला फुट्न सक्ने अवस्था नभएसम्म पार्टी एकता हुने सम्भावना छैन । प्रचण्डले पार्टी फुटाउन चाहँदा एमालेका मान्छे चोर्नै पर्ने हुन्छ । कति सम्भावना छ त एमालेका मान्छेले प्रचण्डको भर परेर विद्रोह गर्ने ? जो–कोहीले भन्न सक्छ कि त्यस्तो सम्भावना शून्य छ । पार्टी फुटाउने मूल्यमा एमालेकाले त्यो गल्ती गर्दैनन् । विगतमा राप्रपादेखि स्वयं माले–एमाले फुटको दुर्दशा तिनले देखेका छन् । बाबुरामकै हालत पनि देखिएकै हो ।
